Kamil Wilczek har forlænget sin aftale i Brøndby, så den nu løber frem til sommeren 2021.

Brøndby har formået at overtale topscorer Kamil Wilczek til at forlænge sin kontrakt i kubben. De to parter har nu papir på hinanden til 2021.

Det meddeler Brøndby i appen Brøndby Indefra.

Kamil Wilczek havde kontraktudløb til sommer, men den polske bomber bliver altså nu i to år mere i stedet for at forlade klubben gratis til sommer.

Kamil Wilczek har scoret 13 mål i denne sæson, og han er dermed Brøndbys topscorer i Superligaen. Robert Skov fører topscorerlisten foran Wilczek.

Polakken har været i Brøndby siden januar 2016, hvor han kom til fra italienske Carpi.

